id en en en en id en en fr ms ca id en en en id en en fr ms ca en id en id id id hu ms id en ms id ms ms id id id ms id id id id ms id id fr ms hu id ms id ms id id id id id ms id id id ms id ms id id id id ms ms ms id ms id id en en de en en nl en en en id id en id en id en ms fr en id id en en en sl ms ms id ms ms ms ms en en en id id en en en ms en en en en fa en en en en en en es en en ms en fr en en en en en id en en
Dialog Gen-Y: Antara Iman dan Kufur – Saifulislam.Com
Wednesday , October 5 2022
“Susah betul saya nak datang program ini, ustaz” kata Salina.
“Mama dengan papa bergaduh tentang program ini. Papa suruh saya datang. Tetapi mama tak bagi” ceritanya.
“Boleh ustaz tahu, kenapa mama awak tak beri awak ikut program ini?” saya melanjutkan perbualan.
“Mama tak suka anak dia pergi program-program yang ada video mati-mati ni, ada menangis-menangis dalam gelap dan lain-lain. It’s kinda stupid!” jawab Salina tanpa berselindung-selindung.
“So, what do you think?” saya meneruskan soalan.
“Well, dalam program ini ada ke benda-benda tu, ustaz?” tanya beliau lagi.
“Kalau tak ada, awak nak ke?” saya menyoal dengan nada provokasi sambil tersenyum.
“Kalau ada, boring. Kalau tak ada, saya nak tahulah kenapa tak ada?” beliau menyoal saya.
“Sebab apa boring?” saya menjawab semua soalan dengan soalan.
“Ye lah, too predictable. Dah banyak dah kursus macam tu. Kalau tutup lampu sahaja, mesti nak suruh menangis. Kenapa dalam kem-kem agama kena menangis-menangis, ustaz?” tanyanya lagi.
Wah, saya suka dengan pelajar ini. Beliau berani bertanya dan membuka dirinya untuk difahami. Bagi saya, komitmen untuk berpegang dengan kaedah seek first to understand, then to be understood, bertemu dengan orang yang let themselves to be understood adalah satu bonus. Biar sekeras mana sekali pun pendedahan dirinya.
“Kami dibayar oleh ibu bapa kamu. Selain daripada bayaran itu untuk harga makan, minum, penginapan dan semua alat yang diguna pakai di sini, ia juga komitmen kami untuk pastikan kursus yang dibuat ni berkesan. Malangnya, ramai pihak yang mencari jalan mudah untuk mengukur kesan. Kalau berjaya mengeluarkan air mata peserta, berkesanlah tu” saya menjelaskan.
“Habis, kalau program ini tiada mengangis-menangis, macam mana ustaz mengukur berkesan atau tidak berkesannya program ini?” tanyanya lagi.
“Apabila persoalan hidup peserta terjawab. Apabila jawapan itu menyebabkan mereka pulang dengan berfikir. Kursus ini adalah rawatan kepada penyakit malas berfikir,” saya memberi penjelasan.
Hampir terlupa yang sebenarnya pelajar di hadapan saya itu bersama dua lagi rakannya adalah pelajar Tingkatan 4. Keberaniannya amat saya hargai. Biar pun bagi sesetengah orang, pertanyaan-pertanyaan sebegitu boleh dianggap biadab, namun saya amat mengalu-alukan dialog sebegini.
“Kalau macam itu, saya ada satu soalan yang saya nak tanya ustaz. Dah lama saya nak tanya benda ni tapi saya takut” katanya.
“Tanyalah. Semalam ustaz dah sebut, kan? Apa sahaja yang tidak boleh ditanya di luar sana, boleh ditanya di sini” saya memberi lampu hijau.
“Ok. Saya rasa selagi soalan ini tidak berjawab, saya pun tak pasti adakah saya ni sebenarnya Islam atau tidak!” tegas beliau.
Aduh, begitu sekali. Mujurlah dia teringat untuk bertanya.
“Saya rasa, Allah bagi semua benda supaya kita percaya Dia. Bagi Quran, bagi alam semesta dan macam-macam lagi. Tapi satu sahaja yang Allah tak bagi. Dan saya rasa, oleh kerana Allah tak bagi yang ini, saya susah nak bulatkan kepercayaan saya kepada-Nya. Kenapa Allah tak bagi kita tengok Dia?” tanya Salina.
Nampaknya semakin ramai yang menyertai perbualan kami. Bagus sebenarnya dikosongkan waktu antara Maghrib dan Isyak kerana berdasarkan pengalaman saya, inilah waktu santai yang bisa mencungkil pelbagai cerita yang tidak boleh dicungkil di dewan kuliah.
“Awak pelajar kelas sains ke?” saya menyoal.
“Ok, ustaz jawab ikut pelajaran sains awak ya!” saya memulakan jawapan.
Walaupun sebenarnya, jika saya kena jawab cara ‘sastera’, saya pun tidak tahu macam mana.
“Untuk membolehkan kita melihat sesuatu, benda itu mestilah lemah. Lemah dalam erti kata ia terbatas, terikat dan perlu tunduk kepada undang-undang tertentu, yang diri kita pun terikat dengannya. Awak rasa undang-undang apa?” saya mengujinya secara bertahap.
“Sunnatullah!” katanya. Mungkin memetik kuliah saya sebelumnya.
“Kita ketepikan istilah Sunnatullah. Kita guna istilah yang awak lebih familiar. Benda yang kita nak tengok, ia kena lemah dalam erti kata, ia kena tunduk dan tertakluk kepada hukum sains. Ia perlu berimej. Cahaya dan rupanya mestilah boleh dilantun ke mata, dicerap oleh mata, dihantar ke otak dan ditafsir sebagai apa dan apa. Kita tidak nampak Allah sebab Allah berada ‘di atas’ undang-undang tersebut. Beyond the limit. So, apa sahaja yang mampu dilihat oleh mata, adalah lemah, dan ia adalah makhluk, bukan Tuhan. Sebab ia tertakluk kepada hukum alam iaitu Sains” saya mencuba perlahan-lahan.
“Maksud ustaz, bukan Allah tak bagi kita tengok Dia, tapi kita yang tak mampu tengok Dia?” tanya beliau.
“EXACTLY!!! Benar. Betul sekali. Keinginan kita untuk melihat Allah itu memerlukan kita mempunyai tool yang tiada di dalam kehidupan sekarang ini. Kita dan kemampuan kita kecil. Tidak cukup untuk melihat yang Maha Besar” saya jelaskan.
Terpana dengan kesimpulan yang dibuat oleh pelajar itu tadi.
“Itulah makna kita menyebut Allahu Akbar!” saya menambah.
“Awak rasa macam mana?” saya menyoal.
“Logik. Ok, thanks ustaz. Tu ramai lagi nak tanya soalan kepada ustaz. Saya minta diri dulu” katanya kepada saya. Beliau bangun meminta diri.
“So, betullah esok tak ada menangis-nangis?” tanya Salina sambil membetulkan telekung.
“Kalau ada menangis-menangis pun, bukan sebab saya. Tapi sebab awak menangis sendiri” saya menyudahkan perbualan.
Petikan dialog di atas adalah salah satu kisah yang berlaku semasa saya mengendalikan sebuah kem remaja. Ia menjadi punca mengapa saya tidak mahu membuat program dengan jumlah peserta mencecah seratus atau lebih. Pengalaman berinteraksi dengan anak-anak remaja hari ini, menunjukkan betapa perlunya mereka dicungkil. Terlalu banyak rahsia yang bersarang di benak fikiran mereka.
Sebelum rahsia itu boleh dicungkil,  kita harus membantu peserta agar mereka percaya untuk bertanya kepada kita. Untuk hal ini boleh dibuat, kita perlu yakinkan mereka bahawa kita faham tentang mereka, dunia mereka, masalah mereka, dan kita tidak bertindak untuk membasuh atau mendoktrinkan mereka.
Jangan dijatuhkan harga diri mereka.
Jangan diremehkan keupayaan berfikir mereka.
Lebih banyak peserta seperti ini hadir ke program ‘Islamik’ yang ‘menghina upaya berfikir’ mereka, lebih teruklah agama dibidas persepsi dan pandangan sinikal Generasi-Y.
Remaja oh remaja, banyak yang kupelajari daripada kalian.
Agama adalah soal jawab. Agama adalah belajar dan faham.
Previous Naskhah Baru: Setia Dengan Kebenaran
Next 13 Reasons Why: Memahami Tragedi Perubahan Diri Remaja
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
31/03/2017 at 8:26 AM
Ustaz sy knal ustaz dr forum.cari lagi..
Sy suka penjelasan logika ustaz tentang bgaimana dzat Allah tidak boleh dilihat…
Terus terang sy ingin kongsi dgn seseorang…
Tetapi st teringat saranan jgn sibuk dgn dzat Allah…
Maka, adakah sahih dalil itu?
Bgaimana sy berinteraksi dgn dalil itu…
Seindah mna pun ilmu ustaz ni, tp sy tetap akan mendahulukan dalil jika ia sahih…sy perlu pause
Dulu sebelum sy share apa yg ustaz tulis, mohon pencerahan…
31/03/2017 at 8:37 AM
Di dalam dialog ini, itulah yang saya cuba lakukan, iaitu jangan berfikir tentang zat Allah, tetapi berfikir tentang makhluk-Nya. Perbualan di atas adalah mengenai sifat kita sebagai makhluk yang terbatas, dan batasan itu menjadikan kita tidak mampu melihat Allah, apatah lagi mahu berbahas tentang zat-Nya.
Riwayat berkenaan dinisbahkan kepada Ibnu Abbas r.a. dengan pelbagai perbahasan tentang periwayatannya.
12/05/2017 at 2:57 AM
Masyaallah. Terima kasih ustaz
Leave a Reply to Adham Hambali Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved